- Hindi News
- National
- चार दिन पहले एपीओ किए गए पीएमओ डॉ. कौशिक हुए बहाल, 1 घंटे बाद ही विरोध करने वाले डॉक्टर पंवार एपीओ
चार दिन पहले एपीओ किए गए पीएमओ डॉ. कौशिक हुए बहाल, 1 घंटे बाद ही विरोध करने वाले डॉक्टर पंवार एपीओ
नागौर| जेएलएनअस्पताल में पीएमओ और डॉक्टरों के एक गुट में चल रहे विवाद में मंगलवार को एक नया मोड़ गया। स्वास्थ्य निदेशक वीके माथुर ने रात को एक आदेश जारी कर पीएमओ डॉ. अपूर्व कौशिक के 4 दिन पहले जारी एपीओ आदेश को निरस्त कर दिया। यह आदेश जारी होने के एक घंटे बाद ही निदेशक ने एक और आदेश जारी किया। इसमें डॉ. महेश पंवार को एपीओ कर दिया। उनका मुख्यालय जयपुर किया है। माना जाता है कि डॉ. पंवार डॉ. कौशिक के खिलाफ मोर्चा खोलने वाले गुट से हैं। डॉ. पंवार पीएमओ बनने की दौड़ में भी शामिल बताए जाते हैं। सूत्रों का कहना है कि जिले के कुछ विधायक इस मामले को लेकर चिकित्सा मंत्री से मिले। इसके बाद ही डॉ. कौशिक के एपीओ आदेश निरस्त किए गए और डॉ. पंवार को एपीओ करने के आदेश जारी किए गए।
सभी नेता चुप फिर भी हुई राजनीति
इसमामले काे लेकर जमकर राजनीति हुई। पीएमओ के एपीओ के आदेश आने के बाद ही दूसरा गुट सक्रिय हो गया था। इस संबंध में देर रात तक कोई भी जनप्रतिनिधि कुछ भी बोलने को तैयार नहीं था। लेकिन इस मामले में कई विधायक भी कूदे। ये विधायक मंगलवार को चिकित्सा मंत्री से मिले। चिकित्सा मंत्री ने इन विधायकों को डॉ. कौशिक की बहाली का भरोसा दिलाया था। इसके बाद शाम 5 बजे यह आदेश जारी कर दिए गए। इस पर हस्ताक्षर शाम 7 बजे हुए।
हांआदेश मिले है
^एपीओकरने के आदेश मिले है। यह आदेश मुझे शाम को मिले है। अस्पताल में मेरे पीएमओ नियुक्ति की रेस में होने की सूचना गलत है। सरकार के आदेशानुसार ही कार्य करुंगा। डॉ.महेश पंवार, जेएलएन अस्पताल
सोशल मीडिया पर वायरल हुए मैसेज
डॉ.अपूर्व कौशिक के एपीओ होने के आदेश निरस्त होने की सूचना सुबह से ही अलग-अलग वाट्सएप ग्रुपों पर वायरल हो गई। इसके बाद इससे प्रकरण से संबंधित गुटों ने अधिकारियों और जन प्रतिनिधियों को फोन करना शुरू कर दिया। देर रात विभाग के आदेशों की एक कॉपी फिर वायरल हो गई। जिसे विभाग के अधिकारियों ने सही होने की पुष्टि की। हालांकि, बताया यह जा रहा है कि डॉ. कौशिक के बहाली आदेश दोपहर में ही जारी हो गए थे, लेकिन ऊपर से हरी झंडी नहीं मिलने के कारण मामला रात तक अटका रह गया।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva